Professionel hårfjerning med laser er en effektiv måde at fjerne hår på. Laserlyset placeres hen over huden. Lyset bliver absorberet af den mørke farve i håret, hvorved lyset omdannes til varme i håret. Herved ødelægges hårsækkens celler, så de går til grunde. Disse celler kommer aldrig igen.
Varmeudviklingen ødelægger altså hårets vækst permanent. Behandlingstiden varierer, alt efter hvilket område det drejer sig om.
Selve behandlingen føles som et slag med en elastik.
Ikke alle hår er i vækst samtidig
Laseren kan kun fjerne håret, hvis det er i en vækstfase. Ikke alle hår er i vækst samtidig, da hårcellerne kan ligge i en dvalefase (ligesom blomsterløg). Det er derfor, at der er behov for flere behandlinger for at opnå det ønskede resultat. Typisk skal der 8-10 behandlinger til for et endeligt resultat med permanent hårfjerning. Herefter skal resultatet holdes ved lige ca. 1 gang om året.